Kort før klokken 5 fik politiet en melding om, at der lugtede af røg og formentlig var brand i butiksområdet omkring Bispetorvet i Hjørring. Det var en forbipasserende, der ringede og anmeldte det, der kort efter viste sig at være en brand i byggemarkedet Harald Nyborg, der ligger på Bispetorvet. Meget tyder på, at der er tale om en påsat brand. Der er sat ild til ti-tolv paller med pap, der befandt sig på et udendørs lager bag forretningen. - Det er en teori, vi arbejder ud fra, siger vagtchefen hos Nordjyllands Politi, som tilføjer, at det er endnu for tidligt at sige noget om hvor omfattende skader, der er sket. - Branden er under kontrol, og der arbejdes i øjeblikket med at efterslukke, siger vagtchefen hos Nordjyllands Politi.

Opsummering:
Der udbrød tidligt fredag morgen brand i byggemarkedet Harald Nyborg i Hjørring. Branden er formentlig påsat.